**ՏԵԽՆԻԿԱԿԱՆ ԱՌԱՋԱԴՐԱՆՔ (ՏԱ)**

ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ (ԱՌԿ) ՓՈՐՁԱԳԻՏԱԿԱՆ ԾԱՌԱՅՈՒԹՅՈՒՆՆԵՐԻ ՀԱՄԱՐ ՏԵՂԱԿԱՆ ՄԱԿԱՐԴԱԿՈՒՄ ՌԻՍԿԻ ԿԱՌԱՎԱՐՄԱՆ (ՏՄՌԿ) ԳՆԱՀԱՏՈՒՄՆԵՐԻ ԻՐԱԿԱՆԱՑՄԱՆ ԵՎ ՀԱՄԱՅՆՔԱՅԻՆ ԱՂԵՏՆԵՐԻ ՌԻՍԿԻ ՆՎԱԶԵՑՄԱՆ (ԱՌՆ) ԳՈՐԾՈՂՈՒԹՅՈՒՆՆԵՐԻ ՊԼԱՆՆԵՐԻ ՄՇԱԿՄԱՆ ՀԱՄԱՐ

**Ծրագրի անվանումը.** Արտակարգ իրավիճակների պատրաստություն Հայաստանի հարավում

**Ծրագրի դոնոր՝** ԱՄՆ ՄԶԳ/ՄՕԲ

**Վայրը`** ՀՀ, Վայոց ձորի և Սյունիքի մարզեր

**Մեկնարկի ամսաթիվը՝** 04.11.2024թ․

**Ավարտի ամսաթիվ՝** 28.02.2025թ․

**Ներածություն․**

«Մարդը կարիքի մեջ» չեխական հասարակական կազմակերպության հայաստանյան ներկայացուցչությունը, ԱՄՆ Միջազգային զարգացման գործակալության (ԱՄՆ ՄԶԳ) Մարդասիրական օգնության բյուրոյի (ՄՕԲ) հետ համագործակցությամբ, իրականացնում է «Արտակարգ իրավիճակների պատրաստություն Հայաստանի հարավում» ծրագիրը, որն ուղղված է Վայոց ձորի և Սյունիքի մարզերի թիրախ համայնքներում համայնքային մակարդակում աղետների ռիսկի նվազեցման (ԱՌՆ) կարողությունների զարգացմանը և պատրաստության ամրապնդմանը: Ծրագրի շրջանակում այս կոնկրետ բաղադրիչը կենտրոնանում է առկա ԱՌՆ ռեսուրսների քարտեզագրման, Տեղական մակարդակում ռիսկի կառավարման (ՏՄՌԿ) գնահատումների իրականացման և աղետների ռիսկի նվազեցման (ԱՌՆ) համայնքահեն գործողությունների պլանների մշակման վրա՝ տեղական կարողությունները և դիմակայունությունը բարձրացնելու համար:

Վերոնշյալ բաղադրիչի շրջանակում՝ «Մարդը կարիքի մեջ» ՀԿ-ն փնտրում է կազմակերպությունների կամ իրավաբանական անձանց՝ թիրախային համայնքներում ՏՄՌԿ գնահատումներ իրականացնելու, տեղական մակարդակում ռիսկերի նվազեցման պլանավորմանը աջակցելու և ԱՌՆ գործողությունների պլանների իրականացումը վերահսկելու համար: Նախատեսված գնահատումները պետք է համապատասխանեն ԱՌԿ ազգային ռազմավարությանը և ներառեն տեղական իշխանությունների, քաղաքացիական հասարակության կազմակերպությունների (ՔՀԿ) և համայնքի անդամների ակտիվ մասնակցությունը:

**Աշխատանքի շրջանակը․**

**Ընտրված կազմակերպությունը կամ իրավաբանական անձը պատասխանատու է լինելու հետեւյալ խնդիրների իրականացման համար.**

1. **Առկա ԱՌՆ ռեսուրսների քարտեզագրում, ՏՄՌԿ գնահատման իրականացում եւ ԱՌՆ գործողությունների պլանների մշակում.**
* Մշակել մեթոդաբանություն և անհրաժեշտ գործիքներ ՀՀ Վայոց ձորի մարզի Եղեգնաձոր և Եղեգիս և ՀՀ Սյունիքի մարզի Գորիս համայնքներում առկա ԱՌՆ ռեսուրսների քարտեզագրման համար՝ ապահովելով, որ քարտեզագրման մոտեցումը լինի համակարգված, հետևողական և արդյունավետորեն արձագանքի տեղական կարիքներին: Մշակված մեթոդաբանությունը պետք է համահունչ լինի պետության կողմից ընդունված ՏՄՌԿ-ի սկզբունքներին և հետագայում վերանայվի և հաստատվի «Մարդը կարիքի մեջ» ՀԿ-ի թիմի, համապատասխան պետական մարմինների և համայնքապետարանների կողմից:
* Համագործակցել «Մարդը կարիքի մեջ» ՀԿ-ի և տեղական իշխանությունների հետ՝ ՀՀ Վայոց ձորի մարզի Եղեգնաձոր, Եղեգիս և ՀՀ Սյունիքի մարզի Գորիս համայնքներում ԱՌՆ առկա ռեսուրսները քարտեզագրելու համար՝ համաձայն հաստատված մեթոդաբանության:
* Համագործակցել «Մարդը կարիքի մեջ» ՀԿ-ի և տեղական իշխանությունների հետ՝ նպաստելու թիրախային համայնքներում ԱՌՆ համայնքային թիմերի (ՀԹ) ձևավորման վերաբերյալ քննարկումներին՝ ներկայացնելով ՀՀ կամ միջազգային այլ համայնքների լավագույն փորձը: Նախագծել ԿԹ-ների կառուցվածքը և սկզբունքները՝ հիմնվելով յուրաքանչյուր համայնքի հատուկ կարողությունների, կարիքների և բնութագրերի վրա՝ ներգրավելով տեղական իշխանություններին, ՔՀԿ-ներին և բնակչության տարբեր խմբերին:
* Պաշտոնականացնել ՀԹ-ների դերերն ու պարտականությունները՝ համաձայնեցնելով «Մարդը կարիքի մեջ» ՀԿ-ի, տեղական և պետական մարմինների հետ՝ ապահովելու վերջիններիս պաշտոնական ճանաչումը: Ապահովել համայնքապետարանների հետ համաձայնագրերի հաստատումը (օրինակ՝ գոյություն ունեցող իրավական մեխանիզմների և գործընկերության շրջանակների կիրառմամբ ապահովել, որ ՀԹ-երն ինտեգրվեն տեղական ինքնակառավարման կառուցվածքում և հասանելիություն ունենան զգայուն տեղեկատվությանը՝ ԱՌՆ գործողությունների ծրագրի իրականացման արդյունավետ մոնիտորինգի համար):
* Ղեկավարել ՏՄՌԿ-ի մասնակցային գնահատումները Եղեգիս համայնքում` ապահովելով ՀԹ-ի լիարժեք ներգրավվածությունը և տեղական իշխանությունների, ՔՀԿ-ների և տեղական բնակչության բոլոր խմբերի ներկայացուցիչների անմիջական մասնակցությունը:
* Վերլուծել համայնքային մակարդակի վտանգները, խոցելիությունները և կարողությունները՝ օգտագործելով ՏՄՌԿ-ն որպես առաջնային մեթոդաբանություն:
* Մշակել համապարփակ հաշվետվություն իրականացված ՏՄՌԿ-ի արդյունքների և բացահայտումների վերաբերյալ:
* Մշակել ԱՌՆ գործողությունների 2 ծրագիր Եղեգնաձոր և Եղեգիս համայնքների համար՝ հիմնվելով ՏՄՌԿ գնահատումների արդյունքների վրա՝ ներառելով գործող առաջարկություններ՝ հայտնաբերված ռիսկերը լուծելու համար:
* Եղեգնաձոր համայնքի համար ԱՌՆ գործողությունների պլանը պետք է կառուցվի՝ հիմնվելով գործող ՏՄՌԿ գնահատման վրա, իսկ Եղեգիս համայնքի համար՝ հիմնվելով ընտրված կազմակերպության կողմից կատարված գնահատման վրա:
* Մշակված ԱՌՆ գործողությունների ծրագրերը պետք է զգայուն լինեն գենդերային հավասարության և սոցիալական ներառման (ԳՀՍՆ) մեթոդաբանությանը և համահունչ տեղական զարգացման նպատակներին:
1. **ԱՌՆ պլանի իրականացման մշտադիտարկում եվ գնահատում․**
* Աջակցել համայնքի կողմից ղեկավարվող մշտադիտարկման համակարգի ստեղծմանը, որը կվերահսկի ԱՌՆ գործողությունների պլանների իրականացումը:
* Ուղղորդում տրամադրել մշտադիտարկման գործընթացների վերաբերյալ ԱՌՆ համայնքային թիմերին և տեղական իշխանություններին՝ ապահովելով համայնքի մասնակցությունը և սեփականության զգացումը:
1. **Աշխատարանների եվ փոխանակման միջոցառումների համակարգում․**
* Կազմակերպել և համակարգել երկու աշխատարան.

(1) Մեկնարկային աշխատարան՝ շահագրգիռ կողմերին ներկայացնելու ՏՄՌԿ գնահատման և ԱՌՆ գործողությունների պլանավորման գործընթացը:

(2) Համայնքի անդամների, ՔՀԿ-ների և տեղական իշխանությունների հետ արդյունքների, քաղված դասերի և լավագույն փորձի փոխանակման եզրափակիչ աշխատարան:

**Ակնկալվող արդյունքներ․**

* **ՏՄՌԿ վերջնական հաշվետվություն.** ՏՄՌԿ մեթոդաբանության բոլոր բաժինները ներառող համապարփակ զեկույց, որը կամփոփի Եղեգիս համայնքում ՏՄՌԿ գնահատումների ընթացքում հայտնաբերված հիմնական ռիսկերը, խոչընդոտները և մարտահրավերները:
* **2 ԱՌՆ գործողությունների պլաններ.** ԱՌՆ գործողությունների պլաններ Եղեգնաձոր և Եղեգիս համայնքների համար, ներառյալ հատուկ առաջարկություններ համայնքի դիմակայունության բարձրացման համար:
* **ԱՌՆ hամայնքային թիմեր.** ԱՌՆ համայնքային թիմերի ստեղծում և պաշտոնականացում 3 թիրախ համայնքներում (Գորիս, Եղեգնաձոր, Եղեգիս), մշտադիտարկման պարբերաբար հանդիպումներով և տեղական իշխանությունների հետ ներգրավվածությամբ:
* **Աշխատարանների հաշվետվություններ.** Մեկնարկային և վերջնական աշխատարանների մանրամասն հաշվետվություններ, ներառյալ հիմնական արդյունքները, քաղված դասերը և հաջորդ քայլերը:

**Տեվողությունը եվ ներգրավվածության մակարդակը.**

* Մեկնարկի ամսաթիվ՝ 04.11.2024թ
* Ավարտի ամսաթիվ՝ 28.02.2025թ
* Ներգրավվածության ինդիկատիվ մակարդակ. 15 օր 3 համայնքում ՀԹ-ների ձևավորման և պաշտոնականացման և դերերի ու պարտականությունների ձևակերպման համար, 7 օր ՏՄՌԿ գնահատման ավարտի համար, 45 օր (մոտ մեկուկես ամիս) տվյալների հավաքագրման ու առկա ռեսուրսների քարտեզագրման, վերլուծութան և 2 ԱՌՆ գործողությունների պլանների մշակման համար, 7 օր աշխատարանների կազմակերպման և հաշվետվությունների մշակման համար:

**Որակավորումներ եւ փորձ.**

Ընտրված կազմակերպությունը կամ իրավաբանական անձը պետք է ունենան հետևյալ որակավորումները.

* Կազմակերպական փորձ աղետների ռիսկի նվազեցման (ԱՌՆ) և տեղական մակարդակում ռիսկերի կառավարման (ՏՄՌԿ) գնահատումների իրականացման ոլորտում. ԱՌՆ և ՏՄՌԿ նախագծերի իրականացման ապացուցված պատմություն՝ ներառյալ համայնքային տարբեր միջավայրերում գնահատումների, պլանավորման և իրականացման փորձառություն:
* Համայնքահեն ԱՌՆ մեթոդոլոգիաների վերաբերյալ հարուստ փորձառություն՝ հայկական համատեքստում աշխատանքի նախապատմությամբ: Սյունիքի և Վայոց ձորի մարզերում աշխատելու փորձը կդիտվի որպես առավելություն։ Մասնակցային սեմինարների կազմակերպման և տեղական իշխանությունների, ՔՀԿ-ների և համայնքի անդամների ներգրավման ապացուցված փորձ:
* ԱՌՆ գործունեության մեջ գենդերային հավասարության և սոցիալական ներառման (ԳՀՍՆ) մեթոդաբանության կիրառման փորձառություն։
* Ապացուցված կազմակերպական կարողություններ հաղորդակցության իրականացման և հաշվետվությունների մշակման ոլորտում: Տարբեր շահագրգիռ կողմերի հետ հաղորդակցվելու, հստակ և հակիրճ հաշվետվություններ ներկայացնելու և ծրագրի գործընկերների հետ թափանցիկ, շարունակական հաղորդակցություն պահպանելու բարձր կարողություն: Կազմակերպության աշխատանքային փորձը բազմալեզու միջավայրերում, ներառյալ անգլերենը, կդիտվի որպես առավելություն:

**Պահանջվող այցելություններ.**

* Գործողությունների իրականացման համար անհրաժեշտություն կառաջանա, որ ընտրված կազմակերպությունն այցելություն կատարի դեպի ծրագրի վայրեր, ինչպես նշված է տեխնիկական առաջադրանքում: Այս ճամփորդությունները պետք է նախապես համաձայնեցվեն «Մարդը կարիքի մեջ» ՀԿ-ի թիմի հետ, ներառյալ համապատասխան ծրագրի ղեկավարը(ները):
* Այցելությունների հետ կապված բոլոր ծախսերը պետք է ծածկվեն ընտրված կազմակերպության կողմից և ներառվեն համապատասխան Ֆինանսական առաջարկի մեջ:

**Դիմումի գործընթացը.**

Հետաքրքրված կազմակերպությունները կամ իրավաբանական անձինք պետք է ներկայացնեն հետևյալ փաստաթղթերը.

* **Մոտիվացիոն նամակ.** Կազմակերպության հակիրճ հայտարարություն, որը ուրվագծում է նրա հետաքրքրվածությունը առաջադրանքի նկատմամբ և ցույց է տալիս համապատասխանությունը նշված առաջադրանքների իրականացմանը:
* **Կազմակերպության պորտֆոլիո.** Կազմակերպության փորձառության մանրամասն նկարագրություն, ներառյալ ԱՌՆ նմանատիպ գնահատումներ իրականացնելու փորձը, նախորդ ծրագրերը և հղումները Հայաստանում կամ միջազգային մասշտաբով կատարած նմանատիպ աշխատանքներից:
* **Տեխնիկական առաջարկ.** Առաջարկվող մեթոդաբանության ուրվագիծ՝ ՏՄՌԿ գնահատման և ԱՌՆ գործողությունների պլանների մշակման և ԱՌՆ համայնքային թիմերի ձևավորման համար: Առաջարկը պետք է ցույց տա կազմակերպության մոտեցումը և առաջադրանքների կատարման ժամկետները:
* **Ֆինանսական առաջարկ.** Մանրամասն ֆինանսական առաջարկ, ներառյալ փորձագետների ամենօրյա դրույքաչափերը, բոլոր գործողությունների համար գնահատված ծախսերը և առաջարկվող ընդհանուր բյուջեի ամփոփագիրը:
* **Իրավական գրանցման փաստաթղթեր.** Կազմակերպության օրինական գրանցման վկայագիր (պետական ռեգիստրի վկայական), որը հաստատում է նրա գործունեության և պայմանագրային հարաբերությունների կարողությունը:
* **Թիմի կազմ եւ փորձ.** Թիմի հիմնական անդամների ցուցակ՝ համապատասխան դերերի նկարագրությամբ, և ինքնակենսագրականներ, որոնք կընդգծեն ԱՌՆ ոլորտում, ՏՄՌԿ գնահատումների իրականացման և համայնքի ներգրավվածության գործունեության մեջ նրանց փորձառությունը:

**Ընտրության գործընթաց.**

Ընտրության գործընթացը բաղկացած կլինի հետևյալ քայլերից.

* **Նախնական ստուգում.** Բոլոր հայտերը կանցնեն նախնական վերանայում` ամբողջականությունը և համապատասխանությունը տեխնիկական առաջադրանքում նշված որակավորումներին և պահանջներին հաստատելու նպատակով:

Թերի ներկայացված հայտերը չեն դիտարկվի գնահատման համար:

* **Առաջարկների գնահատում.** Ամբողջական հայտերը կգնահատվեն նախապես սահմանված չափանիշների հիման վրա․
* **1. Որակ՝ (Համամասնությունը՝ 70%):**
* 1.1. ՏՄՌԿ գնահատումների իրականացման և ԱՌՆ պլանների մշակման փորձ:
* 1.2.Տեխնիկական առաջարկի և մեթոդաբանության համապատասխանություն և իրագործելիություն:
* 1.3. Մասնակցային խմբերի համակարգման նախապատմություն:
* 1.4. ԱՌՆ համայնքային թիմեր ձևավորելու և պաշտոնականացնելու փորձ:
* 1.5. Տեղական, տարածաշրջանային և ազգային իշխանությունների հետ ամուր աշխատանքային հարաբերություններ կառուցելու փորձ:
* **2. Գին՝ (Համամասնությունը՝ 30%)**
* **Հարցազրույց.** 1-ին փուլը հաղթահարած կազմակերպությունները կամ իրավաբանական անձիք կհրավիրվեն հարցազրույցի` լրացուցիչ գնահատելու իրենց համապատասխանությունը առաջադրանքին: Հարցազրույցը կկենտրոնանա փորձառության, մեթոդական մոտեցմումների և սահմանված ժամկետներում արդյունքների ապահովման ունակության վրա:
* **Վերջնական որոշում.** Համագործակցության հաստատման համար կընտրվիառաջարկի գնահատման և հարցազրույցի համակցված արդյունքների հիման վրա

առավել որակավորված և պահանջներին համապատասխանող կազմակերպությունը կամ իրավաբանական անձը:

**Վճարման կարգը.**

**Կանխավճար.** Պայմանագրի ընդհանուր համաձայնեցված գումարի 20%-ը կվճարվի որպես կանխավճար պայմանագիրը ստորագրելուց հետո 7 աշխատանքային օրվա ընթացքում:

**Վերջնական վճարում.** Մնացած 80%-ը կվճարվի բոլոր համաձայնեցված արդյունքների հաջող առաքումից հետո՝ երկու կողմերի միջև ստորագրված հանձնման-ընդունման ակտի հիման վրա: Վերջնական վճարումը կկատարվի հանձնման-ընդունման ակտի հաստատումից և վերջնական հաշիվ-ապրանքագրի ներկայացումից հետո 10 աշխատանքային օրվա ընթացքում:

Վերոնշյալ դրույթները ենթակա են քննարկման։

**Հատուկ նշում.** Բոլոր վճարումները կկատարվեն բանկային փոխանցման միջոցով՝ կազմակերպության կամ իրավաբանական անձի կողմից պայմանագրում նշված բանկային հաշվին:

**Կոնտակտային տվյալներ․**

Լրացուցիչ հարցերի համար խնդրում ենք կապ հաստատել «Մարդը կարիքի մեջ» ՀԿ-ի գնումների թիմի հետ procurement.armenia@peopleinneed.net հասցեով:

**Դիմելու վերջնաժամկետ՝** 2024 թվականի հոկտեմբերի 20-ը, մինչև կեսգիշեր:

Դիմումները պետք է ներկայացվեն էլեկտրոնային եղանակով procurement.armenia@peopleinneed.net հասցեով՝ վերնագրի տողում՝ *LLRM Expert Services for Emergency Preparedness in the South of Armenia* նշումով: